Quidam miles, nomine Letbaldus de Digonia, ingerebat calumpniam servitutis cuidam homini monachorum, Letbaldo Bilon, de villa Belfestu, propter uxorem ejus. Quapropter domnus Hugo prior loci et Antelmus monachus expetierunt eundem Letbaldum, suadentes ei ut jam dictum hominem, filiosque ejus ac filias, totamque deinceps eorum progeniem in pace loco sancto dimitteret, vuerpitionem coram omnibus faciens. Assensit ergo idem miles verbis eorum ut petierant, faciens vuerpitionem ipse et filius ejus Letbaldus Deo et monachis, de prædicto homine ejusque successione, ut superius notatum est. Accepitque in munere C. solidos, filiusque ejus XX. solidos, uxor ejus X., uxor filii V., Richardus præpositus X. Testes sunt Petrus de Civinon, Hugo de la Tor, fraterque ejus Seguinus, Richardus præpositus.